CELEX: 62010TN0110
Language: et
Date: 2010-03-08 00:00:00
Title: Kohtuasi T-110/10: 8. märtsil 2010 esitatud hagi — Insula versus komisjon

22.5.2010   
            
            
               ET
            
            
               Euroopa Liidu Teataja
            
            
               C 134/40
            
         8. märtsil 2010 esitatud hagi — Insula versus komisjon
   (Kohtuasi T-110/10)
   2010/C 134/68
   Kohtumenetluse keel: prantsuse
   
      Pooled
   
   
      Hageja: Conseil scientifique international pour le développement des îles (Insula) (Pariis, Prantsusmaa) (esindajad: advokaadid J.-D. Simonet ja P. Marsal)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tuvastada, et komisjoni nõue 84 120 euro tagastamise kohta on põhjendamatu, ja sellest tulenevalt kohustada komisjoni väljastama krediitarve 84 120 euro suuruses summas;
            
         
               —
            
            
               tuvastada, et hagi tuleb kirjaliku ja suulise menetluse läbiviimiseks liita kohtuasjaga T-366/09, kuna need asjad on omavahel seotud;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas asjas palub hageja vahekohtuklausli alusel Üldkohtul tuvastada, et komisjoni 28. jaanuari 2010. aasta võlateade, milles ta nõuab Euroopa Pettustevastase Ameti auditi alusel hagejale makstud ettemaksu tagastamist, on vastuolus EL HIERRO (NNE5/2001/950) lepinguga, mis on sõlmitud energia, keskkonna ja säästliku arengu teadusuuringute, tehnoloogiaarenduse ja tutvustamisstrateegia eriprogrammi raames.
   Hageja esitab kaks väidet.
   Esimese väite kohaselt ei kuulu tasumisele nõue, mille komisjon esitas 2005. aastal läbiviidud auditi alusel.
   Teise väite kohaselt on komisjon uut võlateadet väljastades rikkunud oma lepingulisi kohustusi, mis kuus aastat pärast Insula viimast makset ja ilma ette teatamata lepingus sätestatud tähtajaks ei luba tal enam nõuda täiendavaid tõendeid.